**ФОРМУЛАР**

за достављање предлога и сугестије за измену и/или допуну

**ПРЕДЛОГА СТРАТЕГИЈЕ РАЗВОЈА ОБРАЗОВАЊА И ВАСПИТАЊА У РЕПУБЛИЦИ СРБИЈИ ДО 2030. ГОДИНЕ СА АКЦИОНИМ ПЛАНОМ ЗА ПЕРИОД 2021-2023. ГОДИНЕ**

*Молимо да коментаре унесете за члан на који имате примедбу, са навођењем конкретних предлога за измену и/или допуну.Имајући у виду да предлог измена у наративу документа подразумева и измене у Акционом плану,* ***молимо Вас да сваки предлог пропратите и предлогом активности и показатеља исхода и резултата****, као и предлогом потенцијалног извора финансирања!*

*Попуњен формулар потребно је послати на е-mail адресу:* [**strategija2030@mpn.gov.rs**](mailto:strategija2030@mpn.gov.rs)

*У email subject* п*оруке потребно је да наведете „***Предлог стратегијe развоја образовања и васпитања у Републици Србији до 2030. године “**

**Датум: 10.03.2021**

**Место: Београд**

ПРЕДЛАГАЧ:

|  |  |
| --- | --- |
| Име и презиме | Гордана Николић |
| Установа/институција | Развојни центар Друштва дефектолога Србије |
| Email адреса | razvojnicentardds@gmail.com |

1. **НАЧЕЛНЕ ПРИМЕДБЕ И ПРЕДЛОЗИ**

|  |
| --- |
| У нацрту Стратегије развоја образовања и васпитања у Републици Србији до 2030 године не препознаје се остваривање квалитетних и примерених решења у образовању и обезбеђивању квалитетне и доступне додатне подршке деци и ученицима са сметњама у развоју, без обзира на место стицања образовања. Стратегија не нуди решења у образовању и васпитању најосетљивије групе, кроз успостављање нових и унапређивање постојећих механизама подршке деци/ученицима са сметњама у развоју и инвалидитетом.  У нацрту Стратегије нису поменуте школе за ученике са сметњама у развоју, мада је Законом (ЗОСОВ, члан 89) предвиђена њихова улога у образовању ученика са сметњама у развју и инвалидитетом, као и обавеза пружања додатне подршке деци, ученицима и одраслим са сметњама у развоју и инвалидитетом у другој („редовној“) установи. Претходна Стратегија 2020 је јасно истицала обе улоге „специјалних“ школа. |

1. ПРЕДЛОЗИ И ПРИМЕДБЕ У ПОЈЕДИНОСТИМА:

|  |  |
| --- | --- |
| Назив поглавља | СРОВРС 2030, поглавље Посебни циљ 1.4: Унапређени доступност, праведност и отвореност предуниверзитетског образовања и васпитања, Активност 1.4.1.10. Спровођење пројекта за успостављање ресурс центара за додатну подршку |
| Предлог за измену и/или допуну | Предлог измене у тексту СРОВРС 2030:  У овом стратешком периоду спровешће се и пројекат за успостављање и развој Националног ресурс центра за осигурање квалитета у образовању деце и ученика са сметњама у развоју и инвалидитетом. Национални ресурс центар ће у сарадњи са оба завода имати улогу да учествује у дефинисању правно-нормативних услова за специфична питања и ситуације у образовању деце и ученика са сметњама у развоју и инвалидитетом, да учествује у изради програма функционалног образовања (намењених деци/ученицима са сложеним и вишеструким сметњама). У односу на школе за ученике са сметњама у развоју Национални ресурс центар ће пружати суепрвизијску подршку у обезбеђивању квалитета рада, логистичку и стручну подршку у спровођењу активности додатне подршке другим образовним установама. Национални ресурс центар ће помагати оснаживању стручних компетенција и организационих капацитета образовних установа и бити задужен за увођење и ширу примену асистивних технологија и других помагала, средстава и опреме, намењених унапређивању квалитета образовања и живота деце и ученика са сметњамаа у развоју и инвалидитетом.  Предлог измене у тексту Акционог плана:  Измена показатеља на нивоу посебног циља (показатељ исхода)   * *Успостављен Национални ресурс центар за осигурање квалитета у образовању деце и ученика са сметњама у развоју и инвалидитетом (1)*   Допуна / увођење нових показатеља на нивоу на нивоу мере (показатељ резултата)   * *Умреженост свих школа за ученике са сметњама у развоју и успостављена координација и супервизија над њиховом делатношћу* * *Број образовних установа које добијају стручну подршку Националног ресурсног центра у спровођењу мера и активности додатне подршке“* |
| Образложење | Законом је предвиђена могућност да поједине школе за ученике са сметњама у развојум односно школе у којима се образују и ученици са сметњама у развоју могу да стекну статус ресур центра (члан 54 ЗОСОВ-а). Пружање стручне подршке деци, ученицима и одраслима у другим установама је законом прописана обавеза свих „специјалних“ школа (члан 89, став 4), што је потпуно идентично са примарном сврхом ресурс центра, Уместо решења са мрежом ресус центара који имају ограничено територијано покривање потребно је успоставити Национални ресурс центар за осигурање квалитета, који би помогао у решавању проблемских питања у инклузивном образовању деце и ученика са сметњама у развоју и пружио подршку у оснаживању професионалних и организационих капацитета образовних установа. Међутим, реализација пројекта са успостављањем мреже ресурс центара се одвија без постојања ближих услова и нормативних одређења (правилник у вези са чланом 54, став 4 ЗОСОВ-а је у изради), а не постоји ни консензус експретских радних група око методолошког приступа и концепције: ресурсни центри универзалног карактера или према врсти сметњи или Национални ресурс центар. Наш став је један референтни ресурс центар. |

|  |  |
| --- | --- |
| Назив поглавља | СРОВРС 2030, поглавље Посебни циљ 1.1: Унапређени настава и учење у предуниверзитетском образовању и васпитању –Увођење нових и прилагођених програма образовно-васпитног рада, примерених образовним могућностима ученика са сметњама у развоју и инвалидитетом, која захтевају интезивније мере подршке и рад у мањим групама |
| Предлог за измену и/или допуну | Предлог за допуну поглавља Посебни циљ 1.1: Унапређени настава и учење у предуниверзитетском образовању и васпитању (СРОВРС 2030)  Увођење и развој нових и прилагођених програма образовно-васпитног рада, примерених образовним могућностима ученика са сметњама у развоју и инвалидитетом, која захтевају интезивније мере подршке и рад у мањим групама.  За децу са оштећењима слуха (глуву и наглуву) посебно ће се увести наставни предмет српски знаковни језик, како би се омогућило активно учешће у образовном процесу.  У периоду спровођења Стратегије у школама за ученике са сметњама у развоју и инвалидитетом нормативно ће се уредити програми ваннаставних активности, усмерених на унапређивање образовно-васпитног рада и подстицање могућности ученике за ефикасније учешће у настави.  Предлог за увођење нових показатеља на нивоу посебног циља 1.1 (показатељ исхода)   * Увођење Програма функционалног образовања и оспособљавања (математика за сваки дан, комуникација, животне вештине,...), примерених образовним могућностима ученика са сметњама у развоју и инвалидитетом, која захтевају интезивније мере подршке и рад у мањим групама * Увођење српског знаковног језика за глуву децу/ученике и ону која не остварују друго вид комуникације * Успостављање стандардизованих програма и активности ваннаставног рада и подршке (програми корективних вежби), усмерени на унапређивање образовно-васпитног рада, унапређивање квалитета, и доступности образовања (члан 56, став 5 ЗОСОВ-а)   Предлог за увођење нових показатеља на нивоу мере 1.1.1: Развијање нових и унапређивање постојећих стандарда квалификација и стандарда постигнућа, програма наставе и учења у предуниверзитетском образовању  и васпитању - (показатељ резултата) у Акциони план 2021-2023   * Развијени Програми функционалног образовања и оспособљавања, примерених образовним могућностима ученика са сметњама у развоју и инвалидитетом * У школама са ученицима са оштећењима слуха (глув и наглуви) уведен наставни предмет српски знаковни језик и омогућена употреба уџбеника, наставних материјала и средстава на српском знаковном језику (5 школа). * Успостављени и стандардизовни програми и активности ваннаставног рада и подршке, усмерени на унапређивање образовно-васпитног рада, унапређивање квалитета, и доступности образовања (члан 56, став 5 ЗОСОВ-а) |
| Образложење | Целокупан образовно-васпитни рад у специјалним школама се спроводи по концепту и организацији редовне школе, уз образложење да се ИОП-ом могу обезбедити са решење. (Нпр невебална деца уче други страни језик или научне дисциплине, а да притом захтевају помоћ у радњама облачења, тоалете.) Разлог оваквој ситуацији су првна ограничења и обавезе школе за измену и прилагођавање оквира националног курикулума реалним потребама ове деце, у односу на овладавање базичним животним вештинама и навикама самопомоћи.  Република Србија, као потписник Конвенције о правима детета, Универзалне декларације о правима ооба са инвлаидитеомт и Стандардих правила за изједначавање могућнсти особа са инвалидитетом има обавезу да сваком етету омогући квлитетно и доступно обрзовае, примерено његовим образовним потребама.  Оперативна разрада активности за достизање решења у процесу унапређивања организације и квалитета рада школа за образовање ученика са сметњама у развоју и инвалидитетом могућа је на нивоу експертске радне групе, како је започето активностима Министарства у процесу трансформације и рационализације мреже школа за ученике са сметама у развоју (МПНТР, септембар 2018.) |

|  |  |
| --- | --- |
| Назив поглавља | СРОВРС 2030, поглавље Посебни циљ 1.1: Унапређени настава и учење у предуниверзитетском образовању и васпитању –проблем недостатка помоћних наставних средстава и дидактичких помагала за успешније учење и активније учешће ученика са сложеним и випеструким сметњама у развоју |
| Предлог за измену и/или допуну | Предлог за допуну поглавља Посебни циљ 1.1: Унапређени настава и учење у предуниверзитетском образовању и васпитању (СРОВРС 2030)  За ученике са сложеним и вишеструким сметњама у развоју радиће се на обезбеђивање помоћних наставних средстава и дидактичких помагала за успешније учење и активније учешће у наставном раду.  Предлог за увођење нових показатеља на нивоу мере 1.1.2: Развој услова и подршка образовнo-васпитним установама у унапређивању програма, наставе и учења у предуниверзитетском образовању и васпитању - (показатељ резултата) у Акциони план 2021-2023   * Број одобрених додатних наставних средстава, наставних помагала, дидактичких средстава и дидактичких игровних средстава одобрених на листи ЗУОВ-а, намењених деци и учесницима са различитим врстама сметњи у развоју |
| Образложење | У важећој Листи додатних наставних средстава, наставних помагала, дидактичких средстава и дидактичких игровних средстава одобрених 2018. и 2017. године нема решења за децу и ученике са сметњама у развоју, понајвише због недостатка системске подршке.  У образовно-васпитном раду са ученицима са сложеним и вишеструким сметњама у развоју и инвалидитетом недостају наставни материјали и средства, примерена њиховим образовним могућностима. Наставници су у највећој мери принуђени да импровизују и самостално осмишљавају решења.  Потребно је омогућити подршку и подстицати наставнике да развијају и међусобно размењују развијена решења наставних материјала и помагала. Укључивањем издавачких кућа и Завода, уз претходно дефинисање правила и услова за финасирање конкурса, омогућило би појаву и значајан пораст броја наставних решења за децу и ученике са сметњама у развоју. |

|  |  |
| --- | --- |
| Назив поглавља | СРОВРС 2030, поглавље Посебни циљ 1.4: Унапређени доступност, праведност и отвореност предуниверзитетског образовања и васпитања – јасно и конкретно одређење Стратегије према начинима остваривања улоге школа за образовање ученика са сметњама у развоју и инвалидитетом у односу на остваривање образовно-васпитне делатности и обавезу обезбеђивања подршке деци, ученицима и одраслима у другим образовним установама. |
| Предлог за измену и/или допуну | Предлог за допуну поглавља Посебни циљ 1.4: Унапређени доступност, праведност и отвореност предуниверзитетског образовања и васпитања (СРОВРС 2030)  Унапређивање организације и квалитета рада школа за образовање ученика са сметњама у развоју и инвалидитетом у функцији обезбеђивања образовних решења за децу и ученике са сметњама у развоју и инвалидитетом, која захтевају интезивније мере подршке и рад у мањим групама.  Функционално повезивање и ангажовање расположивих ресурса школа за ученике са сметњама у развоју и инвалидитетом у обезбеђивању мера и активности образовне подршке деци, ученицима и одраслима у другим образовним установама.  Предлог за увођење нових показатеља на нивоу посебног циља (показатељ исхода)   * Успоставање флексибилне организације рада школа за ученике са сметњама у развоју и инвалидитетом, примерене образовним могућностима ученика, која захтевају интезивније мере подршке и рад у мањим групама * Број школа за ученике са сметњама у развоју и инвалидитетом које на спољашњем вредновању остварују оцене 3 и 4 у области квалитета Подршка ученицима   Предлог за увођење нових показатеља на нивоу мере (показатељ резултата) – акциони план 2021-2023   * Број образовних установа у којима деца, ученици и одрасли са сметњама у развоју и инвалидитетом добијају подршку школа за ученике са сметњама у развоју и инвалидитетом (члан 89, став 4 ЗОСОВ-а) * Број школа за ученике са сметњама у развоју и инвалидитетом које у обезбеђивању додатне подршке деци, ученицима и одраслима у другим образовним установама ангажују 20 и више % расположивих капацитета   Оперативна разрада активности за достизање решења у процесу унапређивања организације и квалитета рада школа за образовање ученика са сметњама у развоју и инвалидитетом могућа је на нивоу експертске радне групе, како је започето активностима Министарства у процесу трансформације и рационализације мреже школа за ученике са сметама у развоју (МПНТР, септембар 2018.) |
| Образложење | У нацрту Стратегије 2030 нема конкретнијих одређења о „специјалним“ школама, које остају изван круга за статус ресурсних центара, могуће и без доступности стручне и супервизијске подршке будућих ресурсних центара. Претходном Стратегијом 2020 је утврђено место „специјалних“ школа у образовном систему, али је преостао рад на њиховој трансформацији, кроз оснаживање капацитета и обезбеђивање нормативних решења и услова, за планиране улоге. Без стратешког утемељења остаје нејасно шта ће и како радити „специјалне“ школе.  Функционална анализа квалитета рада „специјалних“ школа је показала врло неповољан однос броја ученика према броју запослених, уз недовољну искоришећности стручних ресурса за спровођење високоспцијализованих послова у проналажењу примерених образовних решења и спровођењу активности додатне подршке. |

*За остале предлоге/сугестије копирати табелу по потреби*